**POZIV NA DODJELU BESPOVRATNIH SREDSTAVA**

**CILJANA ZNANSTVENA ISTRAŽIVANJA**

**(*referentni broj:*** ***C3.2.R3-I1.04)***

**PRILOG 2.**

**Obavezni sadržaj sporazuma o partnerstvu između prijavitelja i partnera**

Sporazum se sklapa na razini konzorcija, odnosno između prijavitelja i svih partnera zajedno.

Odredbe koje je potrebno obavezno definirati:

* odredbe koje se odnose na definiranje svrhe tj. cilja suradnje odnosno partnerstva; uloge i odgovornosti svih strana sporazuma (zadaće i obveze korisnika i svih partnera u provedbi aktivnosti projekta i podjeli rizika) i koordinatora konzorcija; način odlučivanja na razini konzorcija, otkaz, raskid, izmjene i prijenos sporazuma, viša sila, primjenjivo pravo i rješavanje spora;
* informacija o uvjetima suradnje i upravljanju intelektualnim vlasništvom - ove odredbe moraju otkloniti mogućnost da poduzetnik primi neizravnu državnu potporu.

Sukladno pravilima o državnim potporama, u slučaju projekata suradnje koje zajednički provode poduzetnici i istraživačke organizacije ~~kada je istraživačka organizacija prijavitelj, a poduzetnik (ili više njih) partner na projektu,~~ poduzetnik ~~koji je partner~~ ne smije primiti neizravnu državnu potporu. Kako bi se izbjegla dodjela neizravne državne potpore poduzetnicima, jedan od sljedećih uvjeta suradnje mora biti ispunjen:

1. rezultati suradnje koji ne donose prava intelektualnog vlasništva mogu se širiti, a sva prava intelektualnog vlasništva koja proizlaze iz znanstvenih/istraživačkih aktivnosti u potpunosti se pripisuju znanstvenim organizacijama; ili
2. sva prava intelektualnog vlasništva koja proizlaze iz projekta te povezana prava pristupa dodjeljuju se različitim partnerima u suradnji na način koji prikladno odražava njihove radne pakete, doprinose i interese; ili
3. znanstvene/istraživačke organizacije dobivaju naknadu koja je istovjetna tržišnoj cijeni za prava intelektualnog vlasništva koja proizlaze iz njihovih djelatnosti/aktivnosti i koja se prenose na uključene poduzetnike ili se tim poduzetnicima dodjeljuju prava pristupa tim pravima. Ukupan iznos vrijednosti doprinosa, financijskog i nefinancijskog, uključenih poduzetnika troškovima aktivnosti istraživačkih organizacija koje su dovele do predmetnog prava intelektualnog vlasništva, mogu se oduzeti od te naknade. Tržišna cijena objašnjena je u točki 29. Okvira Zajednice za državne potpore za istraživanje i razvoj i inovacije (2022/C 414/01) ~~(2014/C 198/01)~~.

Kao prilog sporazumu potrebno je izraditi strategiju suradnje koja treba odgovarati ciljevima osnivanja konzorcija i odabiru članova istog.

**Preporučeni sadržaj sporazuma o partnerstvu između prijavitelja i partnera**

Dodatne odredbe koje je preporučeno definirati:

* načini komunikacije i prijenosa informacija unutar partnerstva tj. konzorcija i izvještavanje prema ugovornim tijelima, načini praćenja i nadzora nad projektom; odredbe u slučaju neispunjavanje obaveza;
* financije (čuvanje računa i potvrda o troškovima ostvarenima na projektu, planirana dinamika prijenosa sredstava od korisnika na partnera/e); prihvatljivost izdataka, njihova vrijednost i iznos bespovratnih sredstava za aktivnosti korisnika/partnera u okviru projekta koji je predmet sporazuma;
* pristup podacima i zaštita osobnih podataka; uzajamna odgovornost/jamstva; odgovornost za štetu nanesenu trećim osobama;
* korištenje pozadinskih informacija, povjerljive informacije, javna objava rezultata projekta – informiranje javnosti i vidljivost.